[{"text_idx": "#000004", "text": "Filmikriitik Tristan Priima\u0308gi on reastanud enda ja\u0308rgmised filmisoovitused. Seekordsete soovituste seast leiab Eesti osalusel valminud ma\u0308ngufilmi \"Kupee nr 6\", \"Gucci trago\u0308o\u0308dia\" ning Jakuutia filmi \"Hirmutis\"."}, {"text_idx": "#000007", "text": "\"Film on va\u0308ga hea ilma igasuguse nii-o\u0308elda selle Cannes'i toeta,\" so\u0303nas filmikriitik."}, {"text_idx": "#000008", "text": "Film jutustab lihtsa ja inimliku loo kahest inimesest, kes kohtuvad rongi kupees. Esialgu na\u0308ib, et kaks inimest ei sobi omavahel u\u0308ldse kokku, kuid saatuse tahtel on nad sunnitud reisi u\u0308hes kupees veetma. \"Seal tegelikult justkui muud midagi ei ole,\" u\u0308tles Priima\u0308gi ja lisas, et filmis vihjatakse ku\u0308ll mo\u0303lema reisikaaslase taustale. Aja mo\u0308o\u0308dudes hakkab aga kahe inimese suhe arenema ning filmikriitiku so\u0303nul on see lummav vaatepilt."}, {"text_idx": "#000009", "text": "\"Juri Borissov meespeaosalisena kindlasti va\u0308a\u0308rib ta\u0308helepanu, kuna ta on sel aastal kolm, neli suurepa\u0308rast rolli teinud ja vo\u0303ib arvata, et see on hu\u0308ppelaud talle,\" ra\u0308a\u0308kis filmikriitik ja leidis, et Borissovi ta\u0308helend on veel alles ees."}, {"text_idx": "#000011", "text": "Tristan Priima\u0308gi so\u0303nul on film lugu nii moemajast kui ka persoonist."}, {"text_idx": "#000012", "text": "Tuntud moemajadest on ka varem filme lavastatud, kuid Priima\u0308gi arvates on rez\u030cisso\u0308o\u0308r Ridley Scottil imepa\u0308rane vo\u0303ime teha midagi sellist, et inimene ei unusta kohe pa\u0308rast filmi vaatamist selle sisu."}, {"text_idx": "#000013", "text": "\"Film on selline nagu ta on. Ra\u0308a\u0308gib Gucci moemaja kriminaalsetest intsidentidest,\" kirjeldas kriitik filmi."}, {"text_idx": "#000014", "text": "Kuigi filmis astuvad u\u0308les mitmed tuntud na\u0308itlejad, teeb nende ko\u0303rval rolli ka laulja Lady Gaga. \"Lady Gaga on ta\u0308iesti fantastiline minu meelest,\" u\u0308tles Priima\u0308gi ja lisas, et Gaga roll on va\u0308ga veenev. \"Juba tema pa\u0308rast ma u\u0308tlen, et see on ta\u0308iesti vaatamist va\u0308a\u0308rt film.\""}, {"text_idx": "#000016", "text": "Jakuutia filmito\u0308o\u0308stus on Priima\u0308gi so\u0303nul viimase ku\u0308mne aasta jooksul edukalt hoogu juurde saanud. \"Seal nad teevad mingeid minieelarvelisi, va\u0308ga kihvte, omana\u0308olisi, unena\u0308olisi arthouse filme.\""}, {"text_idx": "#000017", "text": "\"Hirmutis\" jutustab loo ravitsejast, kes tegutseb kummalisi meetodeid kasutades. Ravitseja viitab haigustele kui deemonitele, mida tuleb inimeste seest va\u0308lja to\u0303mmata. Kuigi filmis esinevad mitmed ko\u0303hedad stseenid, ei pea filmikriitik seda o\u0303udusfilmiks."}, {"text_idx": "#000018", "text": "Priima\u0308gi jaoks oli huvitav, et filmis kuvatud looduslik taust oli imeilus, kuid vastandina na\u0308idati interjo\u0308o\u0308re, mis olid ja\u0308llegi va\u0308ga koledad. \"See viitabki vo\u0303ib-olla sellele ka, et tegelikult nende maailm on see loodus. Nad ei ole kohanenud selles oludes, kus nad peavad elama.\""}, {"text_idx": "#000019", "text": "Tristan Priima\u0308gi \"Teoreemist\": erinevalt filmist on lavastuses olulisel kohal huumor"}, {"text_idx": "#000021", "text": "Tristan Priima\u0308gi filmisoovitused: naistevangla, \"Nauding\", \"Rahutud meeled\""}, {"text_idx": "#000022", "text": "Tristan Priima\u0308gi filmisoovitused: \"Punane rakett\", muinasjutt, restorania\u0308ri"}, {"text_idx": "#000023", "text": "Tristan Priima\u0308gi filmisoovitused: \"Tulilind\", \"Souli suvi\" ja kassimaailm"}, {"text_idx": "#000024", "text": "Tristan Priima\u0308gi filmisoovitused: o\u0303udusfilmist naise eneseotsinguteni"}, {"text_idx": "#000025", "text": "\"Kultuuristuudio. Arutelu\" uurib, kuidas kompida valupunkte Eesti ajaloos"}, {"text_idx": "#000040", "text": "Suri Dumbledore'i kehastanud na\u0308itleja Michael Gambon"}, {"text_idx": "#000044", "text": "Avalik debatt Eesti akadeemilise muusikahariduse raskustest"}, {"text_idx": "#000050", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}]